სახელმწიფო სარეგისტრაციო კოდი
 200.012.004.487

საქართველოს საგადასახადო შემოსავლების მინისტრის
ბრძანება №444

2000 წლის 30 ოქტომბერი 
ქ. თბილისი
ახალი ფორმის საგადასახადო ანგარიშ-ფაქტურისა და სარეგისტრაციო სერტიფიკატის შემოღების თაობაზე
“საქართველოს საგადასახადო კოდექსში ცვლილებებისა და დამატებების შეტანის შესახებ” საქართველოს 2000 წლის 13 ივლისის კანონის შესაბამისად დღგ-ის გადამხდელად სავალდებულო რეგისტრაციის ზღვარი 3000 ლარი იცვლება 24000 ლარით. 2000 წლის 1 სექტემბრიდან მოქმედებაში შედის საგადასახადო ანგარიშ-ფაქტურისა და სარეგისტრაციო სერტიფიკატის ახალი ფორმები. აღნიშნულთან დაკავშირებით ვბრძანებ:
1. “საქართველოს საგადასახადო კოდექსის” 94-ე და 115-ე მუხლების შესაბამისად დამტკიცდეს ახალი ნიმუშის საგადასახადო ანგარიშ-ფაქტურა და დღგ-ის გადამხდელის სერტიფიკატი №1 და №2 დანართების შესაბამისად. ამავე თარიღიდან ძალადაკარგულად ჩაითვალოს საქართველოს ფინანსთა სამინისტროს 1997 წლის 16 ოქტომბრის №242 ბრძანებით დამტკიცებული “დამატებული ღირებულების გადასახადის გამოანგარიშებისა და გადახდის წესის შესახებ” ინსტრუქციის №3 და №5 დანართები.

2. საგადასახადო ინსპექციებმა უზრუნველყონ:

ა. გადამხდელთა  ინფორმირება დღგ-ის გადამხდელის სავალდებულო სარეგისტრაციო ზღვარის შეცვლასთან დაკავშირებით დღგ-ის გადამხდელის რეგისტრაციის გადასინჯვისა და საგადასახადო ანგარიშ-ფაქტურების ახალი ფორმის შემოღების თაობაზე;

ბ. გადამხდელისაგან ძველი ნიმუშის საგადასახადო ანგარიშ-ფაქტურებისა და სარეგისტრაციო სერტიფიკატების ამოღება და საქართველოს საგადასახადო დეპარტამენტში წარდგენა;

გ. დღგ-ის გადამხდელად რეგისტრირებულ პირებზე დღგ-ის გადამხდელის სერტიფიკატისა და საგადასახადო ანგარიშ-ფაქტურების ახალი ფორმების გაცემა;

დ. საგადასახადო ანგარიშ-ფაქტურების გადამხდელებზე გაცემის აღრიცხვის წარმოება დანართი №3 ფორმის რეესტრის შესაბამისად;

ე. გადამხდელებზე საგადასახადო ანგარიშ-ფაქტურები გაიცემა საშუალოდ თვენახევრის მარაგის ოდენობით.

3. დღგ-ს გადამხდელებთან საგადასახადო ანგარიშ-ფაქტურების აღრიცხვა განხორციელდეს დანართი №4 ფორმის რეესტრის შესაბამისად.

4. საგადასახადო ინსპექციებმა ყურადღება გაამახვილონ იმ ფაქტზე, რომ დღგ-ის გადამხდელად რეგისტრირებულმა პირებმა, რომელთა რეგისტრაციიდან გასულია 2 წელი და ბოლო თორმეტი თვის განმავლობაში მათ მიერ განსახორციელებელი დასაბეგრი ბრუნვის თანხა არ აღემატება 24000 ლარს შეუძლიათ განცხადებით მიმართონ საგადასახადო ინსპექციებს მათი დღგ-ის გადამხდელად რეგისტრაციის გაუქმების თაობაზე.

5. საგადასახადო შემოსავლების სამინისტროს მატერიალურ-ტექნიკური უზრუნველყოფის სამმართველომ უზრუნველყოს სარეგისტრაციო სერტიფიკატებისა და საგადასახადო ანგარიშ-ფაქტურების ახალი ნიმუშების დაბეჭდვის ორგანიზება.

6. საგადასახადო შემოსავლების სამინისტროს გენერალურმა ინსპექციამ დააწესოს სათანადო კონტროლი საგადასახადო ინსპექციების მიერ ახალი ნიმუშის საგადასახადო ანგარიშ-ფაქტურების გადამხდელებზე გაცემისა და ძველი ნიმუშის საგადასახადო ანგარიშ-ფაქტურების  ამოღების მდგომარეობაზე.

7. საგადასახადო ინსპექციებმა განსაკუთრებული ყურადღება მიაქციონ დღგ-ის გადამხდელად რეგისტრაციისას საგადასახადო კოდექსის იმ მოთხოვნას, რომ ნებაყოფლობითი რეგისტრაცია შეიძლება განხორციელდეს მხოლოდ იმ შემთხვევაში, როდესაც პირი ახორციელებს დღგ-ით დასაბეგრ ბრუნვებს, მიუხედავად მისი ოდენობისა,  ხოლო პირის მიერ მიწოდებისათვის განკუთვნილი ერთჯერადი ოპერაციის შედეგად 24000 ლარზე მეტი ღირებულების საქონლის შეძენის ან/და იმპორტირების შემთხვევაში პირი ვალდებულია მიწოდების განხორციელებამდე საგადასახადო ორგანოში წარადგინოს განცხადება გადამხდელად რეგისტრირებისათვის.   

8. საგადასახადო დეპარტამენტმა (მ. ჩიკვილაძე) უზრუნველყოს:

ა. საგადასახადო ინსპექციებზე საგადასახადო ანგარიშ-ფაქტურებისა და სერტიფიკატების გაცემის ორგანიზება;

ბ. განახორციელოს დღგ-ის დეკლარაციებში ასახული ანგარიშ-ფაქტურების საფუძველზე დღგ-ის ჩათვლის (ანაზღაურების) სისწორის კონტროლი.

9. კონტროლი ბრძანების შესრულებაზე დაევალოს საქართველოს საგადასახადო შემოსავლების მინისტრის მოადგილეს ნ. ულუმბერაშვილს.

მ. მაჭავარიანი
დანართი №1

დანართი №2

საქართველოს საგადასახადო შემოსავლების სამინისტროს
საგადასახადო დეპარტამენტი
დამატებული ღირებულების გადასახადის
გადამხდელის სარეგისტრაციო
სერტიფიკატი
№
ამ სერტიფიკატით დასტურდება, რომ
დასახელება ___________________________________________________________________
                                     

 (გვარი, სახელი)

მისამართი_____________________________________________________________________
(ქალაქი, რაიონი)

______________________________________________________________________________
                                       

(ქუჩა, ნომერი)

	გადამხდელის საიდენტიფიკაციო ნომერი
	
	
	
	
	
	
	
	
	


რეგისტრირებულია საგადასახადო ინსპექციის მიერ, როგორც დამატებული ღირებულების გადასახადის გადამხდელი, იგი უფლებამოსილია გადაახდევინოს მომხმარებელს დამატებული ღირებულების გადასახადი და შესაბამისად გასცეს საგადასახადო ანგარიშ-ფაქტურა.

ძალაშია 200 წ. “______” ____________________
_______________________________________________________________________________
 (რაიონის, ქალაქის)

საგადასახადო ინსპექციის უფროსი________________________________________________
 (გვარი, სახელი)

შევსების თარიღი “_____” ______________ 200 წ.

ბ.ა
დანართი №3

 საგადასახადო ანგარიშ-ფაქტურების გადამხდელებზე გაცემის  რეესტრი
	№
	გაცემის თარიღი
	ანგარიშ-ფაქტურების სერია
	ანგარიშ-ფაქტურების ნომერი (№-დან
№-ის ჩათვლით)
	ანგარიშ-ფაქტურების რაოდენობა
	ანგარიშ-ფაქტურების     ღირებულება
	ანგარიშ-ფაქტურების გამცემის ხელმოწერა
	საწარმოს დასახელება
	მინდობილო-ბის ნომერი და თარიღი
	ანგარიშ-ფაქტურების მიმღების სახელი და გვარი, პირადობის მოწმობის ნომერი
	ანგარიშ-ფაქტურების მიმღების ხელმოწერა

დანართი №4

საწარმოს დასახელება                           





 საიდენტიფიკაციო ნომერი ___ ___ ___ ___ ___ ___ ___ 

დასაბეგრ ოპერაციებსა და შეძენილ საქონელზე (სამუშაოზე, მომსახურეობაზე) გამოწერილი საგადასახადო
ანგარიშ-ფაქტურების რეესტრი
	შეძენილ საქონელზე (სამუშაოზე, მომსახურებაზე)

გამოწერილი საგადასახადო (მ.შ. კორექტირების)

ანგარიშ-ფაქტურის
	დასაბეგრ ოპერაციებზე გამოწერილი საგადასახადო (მ.შ. კორექტირების)

ანგარიშ-ფაქტურის

	სერია
	ნომერი
	გამოწერის თარიღი
	გამყიდველის
	განაღდების
თარიღი
	დღგ-ის თანხა
	სერია
	ნომერი
	გამოწერის  თარიღი
	მყიდველის
	განაღდების თარიღი
	დღგ-ის თანხა
	მყიდველის დასახელება, საიდენტიფიკაციო ნომერი

	
	
	
	დასახელება
	საიდენტ.

ნომერი
	
	
	
	
	
	დასახელება
	საიდენტ.

